Pencil Rocket
এটি জাপানি মহাকাশ কর্মসূচির প্রথম দিনগুলিতে অ্যাভিওনিক্স অ্যান্ড সুপারসনিক অ্যারোডাইনামিক্স (এভিএসএ) গবেষণা গোষ্ঠী দ্বারা তৈরি করা হয়েছিল। এই প্রকল্পের একজন বিশিষ্ট প্রকৌশলী ছিলেন হিদেও ইতোকাওয়া। রকেটটি 1955 সালের 12ই এপ্রিল প্রথম উৎক্ষেপণ করা হয়। মাপগুলি ছিল 23 সেন্টিমিটার দৈর্ঘ্য এবং 1.8 সেন্টিমিটার ব্যাস এবং ওজন ছিল 200 গ্রাম। 1954 সালে পেন্সিল রকেট ব্যবস্থার উন্নয়ন শুরু হয় যখন হিদেও ইতোকওয়া টোকিও বিশ্ববিদ্যালয়ে রকেট উন্নয়নের জন্য একটি কেন্দ্র গঠন করে। 1955 সালে, ইতোকওয়ার দল, পেন্সিল-ধরনের রকেটের পরীক্ষামূলক উৎক্ষেপণ পরিচালনা শুরু করে। মহাকাশ উৎক্ষেপণের এই প্রথম পরীক্ষার সময় দলটি 29টি রকেট উৎক্ষেপণ করে। পরে, দলটি বৃহত্তর কাপ্পা 6 রকেটের মাধ্যমে বায়ুমণ্ডলীয় পর্যবেক্ষণের দিকে মনোনিবেশ করে। জাপান 1974 সালে মার্কিন যুক্তরাষ্ট্রের ন্যাশনাল এয়ার অ্যান্ড স্পেস মিউজিয়ামে পেন্সিল টেস্ট রকেটের একটি পূর্ণ-স্কেল প্রতিরূপ দান করে। তথ্যসূত্র বহিরাগত সংযোগ জাপানের মহাকাশ কর্মসূচি জাপানি উদ্ভাবন